*Sok mindent kellene mondanom rólatok és ítélnem felőletek, de aki elküldött engem, igaz, és én azt mondom a világban, amit tőle hallottam.”* (Jn 8,26)

Jézusnak volt és van mondanivalója az emberről. Még a dolgok megítélése sem idegen Tőle. De Számára nem ez a legfontosabb, hanem az, hogy az Atya mondanivalója hangozzon el a világban.

Jézust az Atya küldte a világba, aki Maga a Valóság, az Igazság. Mindaz, amit az Atya mond, fontos és építő azok számára, akik hallják. Jézus nem cserélte le ezt a lehetőséget arra, hogy a sajátját mondja. Miközben ezáltal bepillanthatunk a két Isteni Személy együttműködésébe, egyben példát is kapunk: Jézusnak fontosabb az Atya mint Ő Maga. Nekem ki a fontosabb? *Vadon Gyula*